Waray-Waray News: Daku nga bahin han Toshiba ha mercado han digital device, nagpahitaas han production han Pilipinas
By Alice Nicart
Manila (24 February) -- Nakatalaan nga manguha hin damo nga Pilipino nga trabahador an kompaniya han Toshiba tungod han ira plano nga magbutang hin pabrika nga ira hihimoon nga estakan hin hura nga mga ekipahes.
Gin-aprobahan na daw han Philippine Economic Zone (PEZA) an pagpapahaluag han Toshiba Information Equipment Philippine, Incorporated didto ha Laguna Technopark Special Economic Zone. Ine daw gud nga proyekto in magastos hin P110M nga magpoproduser hin mga hard disc drives ugh in mga solid state devices nga ipandedeliver naman hiton Toshiba ngadto Europa, iba nga dapit han Asya ug Amerika.
Ha pagtatantiya han PEZA, maabot daw hin 600 nga mga Pilipino nga magtatrabaho an makakaalayon dinhe hine nga pabrika hit Toshiba.
inkikilala daw han PEZA ine nga pagpahaluag han Toshiba nga bag-o nga proyekto salit, mayda mga insentibo nga iginpabor ha ira. (PIA-Eastern Samar) [top]
war_Latn eng_Latn war_Latn war_Latn war_Latn war_Latn